**NÁVRH**

Návrh Všeobecne záväzného nariadenia /VZN/:

Zverejnené na úradnej tabuli a webovom sídle obce dňa: 02.02.2022

Dátum začiatku-ukončenia pripomienkového konania:od 02.02.2022- do 18.02.2022

Dátum zvesenia návrhu VZN dňa: 18.02.2022

Schválené VZN zverejnené na úradnej tabuli a webovom sídle obce dňa: .............2022

Obecné zastupiteľstvo v Kunovej Teplici na základe samosprávnej pôsobnosti podľa čl. 68 Ústavy SR a podľa ust. § 4 ods. 3 písm. c) a g), § 6 ods. 1 a § 11 ods. 4 písm. g) zákona č. 369/ 1990 Zb. o obecnom zriadení v znení neskorších predpisov

## vydáva Všeobecne záväzné nariadenie obce Kunova Teplica č.1/2021

**o nakladaní s odpadovými vodami na území obce Kunova Teplica a o paušálnom poplatku za užívanie obecnej ČOV**

# VŠEOBECNÉ USTANOVENIE

1. Verejná kanalizácia v obci Kunova Teplica je súbor objektov a zariadení, kanalizačných stôk a kanalizačných objektov vrátane čistiarne odpadových vôd, slúžiacich na odvádzanie a čistenie odpadových vôd v obci.
2. Vlastníkom a prevádzkovateľom verejnej kanalizácie a ČOV je obec Kunova Teplica. Jej povinnosťou je prevádzkovanie a sústavné zabezpečovanie potrebnej kapacity verejnej kanalizácie a ČOV a vytváranie predpokladov a podmienok na jej hospodárnu a bezporuchovú prevádzku v súlade s technickými normami a prevádzkovým poriadkom kanalizácie a ČOV obce.

# PREDMET ÚPRAVY

Predmetom úpravy navrhovaného VZN je výška paušálneho poplatku za užívanie ČOV v obci Kunova Teplica a stanovenie podmienok pre producentov odpadových vôd, ktorí nevyužívajú pripojenie k obecnej kanalizácii a ČOV.

## SPRÁVA VEREJNEJ KANALIZÁCIE a ČOV

1.Obec ako vlastník verejnej kanalizácie a ČOV je povinná zabezpečiť:

* + 1. plynulé a bezpečné odvádzanie odpadových vôd a ich čistenie na ČOV,
    2. aby pri nakladaní s kalom vznikajúcim pri čistení odpadových vôd nebolo ohrozené životné prostredie,
    3. aby verejná kanalizácia a ČOV spĺňali technické požiadavky hlavne: - verejná kanalizácia musí byť navrhnutá a vybudovaná tak, aby negatívne neovplyvnila životné prostredie a bola zabezpečená jej dostatočná prevádzková kapacita pre nepretržité odvádzanie a čistenie odpadových vôd od producentov pri všetkých štandardných miestnych klimatických podmienkach, - verejná kanalizácia musí byť vodotesná, chránená proti zamrznutiu a pred poškodzovaním vonkajšími vplyvmi, - kanalizačné potrubie na odvádzanie odpadových vôd ako aj kanalizačné prípojky, musia byť pri súbehu alebo križovaní uložené hlbšie ako vodovodné potrubie na dodávku pitnej vody,
    4. vypracovanie a aktualizáciu prevádzkového poriadku verejnej kanalizácie a ČOV

2.Umožniť producentom pripojenie na verejnú kanalizáciu, ak sa pripájaný objekt alebo nehnuteľnosť, nachádza na území s kanalizačnou sieťou a ak je technicky možné. Sledovať akosť a merať množstvo odpadových vôd vypúšťaných z ČOV do povrchových vôd - recipientu.

3.Umožniť prístup k verejnej kanalizácii a ČOV osobám, ktoré sú na to oprávnené.

4.Poskytovať ministerstvu a príslušným orgánom verejnej správy údaje potrebné na spracovanie situačných správ za uplynulý rok na úseku verejnej kanalizácie.

## PREVÁDZKOVANIE VEREJNEJ KANALIZÁCIE a ČOV

1. Prevádzkovateľ – obec Kunova Teplica verejnú kanalizáciu prevádzkuje v súlade s osobitnými predpismi, všeobecným záväzným nariadením obce, prevádzkovým poriadkom verejnej kanalizácie a podmienkami stanovenými na túto prevádzku v rozhodnutiach príslušných orgánov verejnej správy.
2. Prevádzkovateľ vykonáva riadnu a pravidelnú údržbu verejnej kanalizácie a ČOV.
3. Zabezpečuje vyznačenie podzemného vedenia verejnej kanalizácie podľa skutočného vy- hotovenia stavby graficky na mapách, a to polohu, výšku, ako aj ich opis a ich zmeny.
4. Od producenta odpadových vôd je prevádzkovateľ oprávnený požadovať, aby na svojich zariadeniach vykonal na vlastné náklady nevyhnutné úpravy, ktoré sú potrebné na bezpečnú a spoľahlivú prevádzku verejnej kanalizácie, inak sám producent zodpovedá za škodu, ktorú tým spôsobí.

# SADZBY POPLATKOV ZA UŽÍVANIE ČOV

1.Za odvádzanie odpadových vôd verejnou kanalizáciou a ich čistenie v zariadení ČOV platí producent vlastníkovi verejnej kanalizácie a ČOV poplatok za užívanie ČOV.

2.Pri stanovení výšky poplatku vychádza prevádzkovateľ predovšetkým z výšky oprávnených nákladov obce na činnosť a prevádzku samotných ČOV.

Obec Kunova Teplica za užívanie ČOV stanovuje poplatok: **15 EUR/rok/osoba**

3.Stanovenú výšku poplatku za užívanie ČOV sú povinní platiť všetci producenti, t.j. občania, domácnosti, právnické osoby, podnikateľské prevádzky a zariadenia v obci, ktorí sú kanalizačnou prípojkou napojení na verejnú kanalizáciu ústiacu do ČOV obce Kunova Teplica.

# FORMA A MIESTO ZAPLATENIA POPLATKU

1. Poplatok obec vyrubuje každoročne rozhodnutím za celé zdaňovacie obdobie.
2. Vyrubený poplatok je splatný v lehote alebo splátkach určených správcom dane v rozhodnutí. Poplatník môže vyrubený poplatok, ktorý bol rozhodnutím obce určený v splátkach, zaplatiť aj naraz najneskôr v lehote splatnosti prvej splátky.
3. Poplatok sa platí bezhotovostným prevodom alebo hotovostným vkladom na účet správcu dane v peňažnom ústave alebo v hotovosti v pokladni Obecného úradu Kunova Teplica na základe identifikačných údajov uvedených v rozhodnutí.

Schválené VZN obce nadobúda účinnosť 15.dňom po zverejnení na úradnej tabuli a na webovom sídle obce.

V Kunovej Teplici 30.01.2022

...........................

Eva Gyenesová-starostka obce